Atès que el Pla de Govern de la Generalitat 2004/2007 preveu actuacions polítiques dirigides a garantir la igualtat d'oportunitats i drets de les dones i els homes;
Entenent que des del Govern s'ha de liderar el procés que garanteixi aquesta igualtat;
Atès que aquest lideratge comporta que el Departament de Treball i Indústria posi en marxa accions en l'àmbit de les relacions laborals;
Atès que el Pla d'acció i desenvolupament de polítiques de dones a Catalunya 2004-2007 incorpora actuacions del Departament de Treball i Indústria per garantir les condicions d'igualtat d'oportunitats i de qualitat en l'accés i la permanència de les dones al mercat de treball, així com actuacions dirigides al foment de la reorganització de la vida personal i laboral;
Atès que en el context d'aquests objectius el passat any es van establir dos programes d'ajuts a les empreses per al foment de la igualtat d'oportunitats entre homes i dones en l'àmbit de les relacions laborals a Catalunya;
Atès que s'ha realitzat l'avaluació per mesurar l'efectivitat de l'anterior Ordre, i s'ha considerat adient una modificació de les bases reguladores i l'establiment d'un tercer programa per a la igualtat d'oportunitats;
Atès el que disposen la Llei 38/2003, de 17 de novembre, general de subvencions (BOE núm. 276, de 18.11.2003);
Atès el Capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 12/2004, de 27 de desembre, de mesures financeres, i la Llei 20/2005, de 29 de desembre, de pressupostos de la Generalitat de Catalunya per al 2006 (DOGC de 31.12.2005);
Vistos els informes previs de l'Assessoria Jurídica i de la Intervenció Delegada del Departament de Treball i Indústria, a proposta de la Direcció General de Relacions Laborals i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
L'Ordre TRI/318/2006, de 20 de juny, té per objecte aprovar les bases reguladores de les subvencions destinades a l'establiment de mesures per al foment de la igualtat d'oportunitats entre homes i dones en l'àmbit de les relacions laborals a Catalunya establertes a l'Ordre TRI/423/2005, de 28 d'octubre, i obrir la convocatòria per a la presentació de sol·licituds per a l'any 2006 (15101).
L'Ordre es concreta en tres tipus d'ajuts, corresponents als programes següents i excloents entre si dins d'una mateixa convocatòria:
2.1 Anualment, i en funció de les disponibilitats pressupostàries, el conseller/a de Treball i Indústria dictarà resolució de convocatòria, que es publicarà al Diari Oficial de la Generalitat de Catalunya, per presentar sol·licituds per a l'obtenció de les subvencions regulades en aquesta Ordre.
2.2 En el supòsit que, un cop resolta la convocatòria de les subvencions previstes en aquesta Ordre, no s'hagués esgotat l'import màxim destinat per a l'exercici corresponent, o que el Departament de Treball i Indústria obtingui fons addicionals destinats a les accions regulades en aquesta Ordre, o que es produeixin renúncies o revocacions de les subvencions, amb el romanent que quedi o amb l'import d'aquests fons addicionals es podrà obrir una nova convocatòria per a la concessió de subvencions per al desenvolupament de les accions previstes en aquesta Ordre mitjançant una nova resolució del conseller/a de Treball i Indústria, o bé es podran assignar nous atorgaments als projectes que no van arribar a obtenir subvenció i que, atesos els criteris de valoració aplicables, mantenen una posició immediatament posterior a la dels projectes subvencionats segons l'ordre de preferència establert, sempre que aquests projectes es puguin realitzar en el termini que s'estableix en aquesta Ordre de bases reguladores.
Convocatòria per a l'any 2006: terminis, sol·licituds i documentació
3.1 El termini de presentació de sol·licituds per a l'obtenció de les subvencions començarà l'endemà de la publicació d'aquesta Ordre al DOGC i finalitzarà el dia 15 de setembre de 2006.
3.2 Les sol·licituds es presentaran d'acord amb els requisits i continguts que estableixen els articles 7 i següents, acompanyades de la documentació que en aquests s'estableixen.
3.3 La tramitació de les sol·licituds i de la documentació que es presenti s'efectuarà d'acord amb el que disposen els articles 18 i següents d'aquesta Ordre.
3.4 Les bases reguladores d'aquesta convocatòria són les que estableix aquesta Ordre.
Import màxim per a l'any 2006 i aplicació pressupostària
4.1 La quantia màxima destinada a aquesta línia d'ajuts per a la convocatòria de l'any 2006 és de 600.000,00 euros amb càrrec a la partida pressupostària TI03/D/482400201/3361 dels pressupostos de la Generalitat de Catalunya per a l'any 2006.
4.2 L'atorgament d'aquestes subvencions estarà condicionat a l'existència de crèdit adequat i suficient per a aquesta finalitat.
4.3 Per ordre del conseller de Treball i Indústria es podrà ampliar l'import màxim indicat a aquesta Ordre.
Objecte de la subvenció i tipus d'ajuts
5.1 Les subvencions que s'estableixen en aquesta Ordre tenen per finalitat donar suport a les empreses i entitats que, en l'àmbit de les relacions laborals, adoptin mesures per fomentar la igualtat d'oportunitats entre dones i homes, així com per millorar els resultats respecte de la paritat en tots els estaments jeràrquics de la seva organització.
5.2 Els tipus d'ajuts que s'estableixen en aquesta Ordre han d'ajustar-se a un dels programes següents:
5.3 Els projectes que es presentin hauran d'impulsar accions i plans a realitzar en relació amb els eixos de treball que s'especifiquen a continuació:
Garantia del compromís de la Direcció en relació amb la realització del Projecte i el foment d'accions de sensibilització a tots els nivells de l'organització empresarial.
Participació i implicació del personal mitjançant la representació unitària i/o sindical de les persones treballadores, quan n'hi hagi.
Comunicació i llenguatge no sexista.
Igualtat d'oportunitats en l'accés a qualsevol lloc de treball dins de l'organització.
Promoció de dones a càrrecs directius i/o tècnics.
Redistribució dels temps per millorar la conciliació de la vida personal, familiar i laboral.
Inclusió de la perspectiva de gènere en la prevenció de riscos laborals (assetjament moral i sexual, riscos psicosocials, trastorns musculoesquelètics).
Igualtat en matèria retributiva i condicions de treball.
Accions per a col·lectius de dones afectades per raó d'alguna altra circumstància.
Promoció de pactes i acords interns i/o externs que incloguin la perspectiva de gènere.
5.4 El nombre mínim d'eixos de treball per als Projectes que es presentin, sigui quin sigui el Programa per al qual s'opti, serà de sis eixos, tres dels quals hauran de ser, en tot cas, els assenyalats anteriorment amb els números 1, 2, i 3.
Entitats sol·licitants: definició i requisits
6.1 Podran sol·licitar la concessió de les subvencions previstes en aquesta Ordre les entitats que s'assenyalen a continuació, sempre que desenvolupin la seva activitat en centres de treball ubicats a Catalunya i que reuneixin la resta de requisits que s'hi estableixen.
6.2 En relació amb el Programa 1:
a) Empreses privades i altres persones i entitats de 10 o més persones treballadores que reuneixin la condició d'empresari/ària, d'acord amb el que disposa l'article 1.2 del Text refós de la Llei de l'Estatut dels treballadors, aprovat pel Reial decret legislatiu 1/1995, de 24 de març (TRLET).
b) Empreses públiques i entitats autònomes públiques respecte del seu personal laboral.
6.3 En relació amb el Programa 2:
a) Les mateixes empreses i entitats referides a l'anterior apartat que tinguin una plantilla de 100 o més persones treballadores.
b) No serà obstacle l'accés a aquest Programa per part d'empreses i entitats que haguessin obtingut subvenció per al Programa 1 en anteriors convocatòries, sempre que acreditin l'efectiva realització del Pla d'igualtat per al qual haguessin rebut subvenció.
6.4 En relació amb el Programa 3:
a) Associacions o federacions d'empreses privades i d'altres persones o entitats que reuneixin la condició d'empresari/ària d'acord amb el que disposa l'article 1.2 de la TRLET, degudament inscrites al registre públic corresponent, que vulguin impulsar accions en relació amb la igualtat d'oportunitats entre homes i dones, en l'àmbit de les relacions laborals, cap al seu personal i respecte de les seves entitats associades.
6.5 Per a l'obtenció de les subvencions descrites en els anteriors apartats, les empreses i entitats sol·licitants hauran de complir els requisits següents:
a) En cas que tinguin 50 o més persones en plantilla, donar compliment al que estableix l'article 38 de la Llei 13/1982, de 7 d'abril, d'integració social de persones discapacitades, i, si escau, el Reial decret 364/2005, de 8 d'abril.
b) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
c) No trobar-se en cap de les circumstàncies previstes en l'article 13 de la Llei 38/2003, de 17 de novembre, general de subvencions.
d) No haver estat sancionades per resolució ferma, durant els últims 3 anys, per la comissió d'una infracció greu en matèria d'integració laboral de persones discapacitades o molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost.
e) Complir les obligacions tributàries davant l'Estat i la Generalitat i les obligacions davant la Seguretat Social.
f) Acreditar que es disposa dels mitjans humans, materials i econòmics necessaris per realitzar l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre, sobre prevenció de riscos laborals, i el Reglament de serveis de prevenció.
6.6 El compliment d'aquests requisits s'acreditarà mitjançant l'aportació de la documentació establerta en l'article 7.3 d'aquesta Ordre.
Sol·licitud i documentació que cal presentar
7.1 La sol·licitud, en imprès normalitzat i degudament complimentada, juntament amb la documentació que correspongui, s'haurà d'adreçar a la Direcció General de Relacions Laborals (carrer Sepúlveda, 148-150, 08011 Barcelona), en el termini que anualment estableixi la convocatòria corresponent.
No obstant això, podrà ser també presentada, en el mateix termini, als Serveis Territorials del Departament, les adreces dels quals són les següents:
Serveis Territorials del Departament de Treball i Indústria a Barcelona:
Serveis Territorials del Departament de Treball i Indústria a Girona:
Serveis Territorials del Departament de Treball i Indústria a Lleida:
Serveis Territorials del Departament de Treball i Indústria a Tarragona:
Serveis Territorials del Departament de Treball i Indústria a les Terres de l'Ebre:
Sense perjudici del que s'ha exposat, també es podran presentar en qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
7.2 L'imprès normalitzat de sol·licitud per a l'obtenció de les subvencions regulades en aquesta Ordre es podrà obtenir a la web del Departament de Treball i Indústria [URL], al Registre del Departament de Treball i Indústria (c.
Sepúlveda, 148-150, 08011 Barcelona), o a qualsevol de les adreces anteriorment ressenyades.
7.3 Juntament amb la sol·licitud, s'haurà d'adjuntar en original o còpia compulsada la documentació següent:
a) DNI i documentació acreditativa de la capacitat de la persona sol·licitant per actuar en nom i representació de l'entitat sol·licitant.
b) Memòria del Projecte, segons model normalitzat, pel qual se sol·licita la concessió de la subvenció, que haurà d'incloure els punts que s'especifiquen en els articles 9, 12 o 15 d'aquesta Ordre, amb detall del pressupost d'ingressos i despeses.
c) Documentació que acrediti que s'ha comunicat el contingut del Projecte a la representació unitària i/o sindical de les persones treballadores.
d) Certificat acreditatiu d'estar al corrent del pagament de les obligacions tributàries.
e) Certificat acreditatiu d'estar al corrent del pagament de les obligacions amb la Seguretat Social.
f) Documentació que acrediti els mitjans humans, materials i econòmics que s'assignen a la prevenció de riscos laborals a l'empresa, tal com estableix la Llei de prevenció de riscos laborals.
g) Declaració expressa i responsable del compliment dels requisits a), b), c) i d) de l'article 6.5 d'aquesta Ordre.
h) Documentació acreditativa de l'existència d'altres subvencions o ajudes, nacionals o internacionals, sol·licitades o concedides, o si s'escau, declaració expressa i responsable de la seva inexistència.
i) Documentació acreditativa de l'existència d'ajuts de mínimis rebuts en els tres darrers anys o, si s'escau, declaració expressa i responsable de la seva inexistència.
El model normalitzat de la memòria s'inclou dins de l'imprès de sol·licitud a què fa referència l'article 7.2) d'aquesta Ordre.
El certificat de l'apartat d), consistent en l'acreditació del pagament de les obligacions tributàries, l'obtindrà directament l'òrgan gestor via telemàtica, a través del Departament d'Economia i Finances, previ consentiment de l'interessat.
Aquesta autorització s'inclou dins de l'imprès de sol·licitud.
Les declaracions dels apartats g), h) i i) de l'apartat anterior s'inclouen dins l'imprès de sol·licitud.
7.5 El Departament de Treball i Indústria podrà requerir a les persones signants de les empreses sol·licitants la presentació de qualsevol altra documentació que sigui necessària per a la tramitació de la subvenció.
Disposicions específiques per al Programa 1 de promoció de l'elaboració del Pla d'igualtat a l'empresa
8.1 Tipus d'ajuts i quantitat màxima
Es concediran ajuts que poden arribar fins al 70% del cost total que comporti, degudament pressupostat i justificat, l'elaboració d'un Pla d'igualtat d'oportunitats entre homes i dones dins de l'empresa.
El Pla pot ser elaborat per personal de la pròpia empresa, capacitat professionalment en matèria d'igualtat d'oportunitats per raó de gènere, o per encàrrec a una entitat externa especialitzada; en ambdós casos haurà de resultar acreditada la implicació de la direcció de l'empresa.
El màxim import de la subvenció a concedir per a l'elaboració del Pla d'igualtat a l'empresa és de 8.000 euros.
8.2 Als efectes d'aquesta Ordre, el Pla d'igualtat es defineix de la forma següent:
El Pla d'igualtat de l'empresa consisteix en un conjunt ordenat de mesures, adoptades després de realitzar un diagnòstic de la situació, que tendeixen a assolir en l'empresa la igualtat de tracte i d'oportunitats entre dones i homes i a eliminar les discriminacions per raó de sexe i/o gènere.
Els plans d'igualtat fixaran els objectius concrets d'igualtat a assolir, les estratègies i les pràctiques a adoptar per a la seva consecució, així com l'establiment de sistemes eficaços de seguiment i avaluació dels objectius fixats.
Tots aquests elements, degudament impulsats per la direcció i integrats en el sistema de gestió de l'empresa, s'orienten a generar, impulsar, garantir i/o consolidar un sistema estable d'actuació que integri la perspectiva de gènere dins i fora de l'organització empresarial, que fomenti la igualtat d'oportunitats entre les dones i els homes de l'empresa, i prevegi una paritat en tots els estaments jeràrquics.
La memòria s'haurà de complimentar, en el model normalitzat que s'inclou a la sol·licitud haurà de contenir la informació del Projecte empresarial del Pla d'Igualtat, amb el contingut següent:
b) Objectius finals que l'empresa pretén assolir amb el Pla d'igualtat.
c) Definició dels sis eixos de treball en els que es vol incidir (article 5.3 d'aquesta Ordre) i metodologia que s'utilitzarà per assolir els objectius pretesos.
d) Planificació temporal per l'elaboració del pla d'igualtat.
e) Identificació de les persones internes que coordinaran i impulsaran l'elaboració del Pla.
f) Identificació de les persones internes o, si escau externes, que elaboraran el pla, amb acreditació de les seves competències i/o qualificacions en temes d'igualtat d'oportunitats entre dones i homes.
g) Recursos materials i tecnològics que es requeriran per dur a terme l'elaboració del Pla.
i) Eines de seguiment i d'avaluació del Pla.
El pagament del 100% de la subvenció es satisfarà quan s'hagi presentat la justificació que acrediti l'inici del projecte d'elaboració del Pla d'igualtat.
Aquesta justificació ha de ser acreditada davant de la Direcció General de Relacions Laborals en el termini màxim d'un mes des de la notificació de la resolució que atorgui la subvenció.
Aquesta justificació es realitzarà mitjançant la presentació de declaració expressa i responsable de la direcció de l'empresa, conforme s'ha iniciat l'elaboració del Pla d'igualtat, així com un detall més concret de la planificació temporal.
En el cas que s'hagi contractat de manera externa, caldrà presentar el document acreditatiu de l'externalització, en els mateixos termes.
La justificació de l'elaboració del Pla es podrà fer fins el 15 de febrer de 2007, mitjançant l'aportació del document final, el qual haurà de ser coherent amb el projecte autoritzat.
Disposicions específiques per al Programa 2 de Promoció de la incorporació de la figura de l'agent per la igualtat dins de les empreses
11.1 Es concediran ajuts consistents en una quantitat màxima equivalent al 70% del cost de la retribució bruta anual que comporti la contractació laboral indefinida d'una persona per portar a terme dins de l'empresa les funcions d'agent per la igualtat.
11.2 S'entén per agent per la igualtat aquella persona professional, amb formació i/o experiència especialitzada en matèria de gènere, que dissenya, implementa i avalua polítiques d'igualtat d'oportunitats, i assessora en la posada en funcionament de projectes per a la integració de la perspectiva de gènere en programes, institucions i empreses.
11.3 Als efectes del programa 2, les funcions de l'agent per a la igualtat són les de disseny, desenvolupament i avaluació de les accions que l'empresa decideixi impulsar, en consonància amb els eixos establerts als articles 5.1 i 5.3 i annex 1 d'aquesta Ordre, mitjançant la realització d'accions d'investigació, formació, assessorament, sensibilització, transversalitat i actuació.
11.4 Caldrà necessàriament que el posicionament jeràrquic de l'agent per la igualtat dins l'empresa li permeti l'accés a la direcció i a les diferents estructures orgàniques de l'empresa, per poder portar a terme les funcions que li corresponen.
b) Objectius finals que l'empresa pretén assolir amb la incorporació de l'agent per la igualtat.
d) Planificació temporal de les accions que portarà a terme l'agent per la igualtat.
Si no s'ha realitzat la selecció d'aquesta nova persona, definir els requisits que s'exigiran per a la seva incorporació.
f) Situació de l'agent per la igualtat a l'organigrama, definició de les seves competències i persones internes que coordinaran i donaran suport la seva tasca.
g) Recursos materials i tecnològics que requerirà la incorporació de l'agent per la igualtat.
i) Eines de seguiment i d'avaluació de les accions que anirà desenvolupant l'agent per la igualtat en el sí de l'empresa.
13.1 El pagament del 100% de la subvenció s'efectuarà quan s'hagi realitzat la justificació de la incorporació de la figura de l'agent per la igualtat a l'empresa, en les condicions i requisits que s'estableixen en aquesta Ordre, mitjançant l'aportació del contracte de treball signat amb l'agent quan és de nova incorporació, o el document que especifica les noves condicions contractuals quan la funció d'agent s'adjudiqui a una persona que ja formava part de la plantilla de l'empresa.
13.2 Així mateix, l'empresa haurà de presentar documentació acreditativa del compromís de portar a terme una nova contractació en el supòsit que s'extingís per alguna causa, en els tres anys posteriors, el contracte de l'agent per la igualtat que ha donat lloc a la subvenció; aquest nou contracte haurà de recollir les mateixes condicions que han donat lloc a la concessió de la subvenció i s'haurà de presentar davant la Direcció General de Relacions Laborals.
13.3 El termini màxim per presentar la documentació justificativa a què es fa referència en els apartats anteriors serà d'un mes des de la notificació de la resolució estimatòria de la sol·licitud.
Disposicions específiques per al Programa 3 de Promoció de la figura d'agent per la igualtat en associacions o federacions
14.1 Es concediran ajuts consistents en una quantitat màxima equivalent al 70% del cost de la retribució bruta anual que comporti la contractació laboral indefinida d'una persona per portar a terme dins de l'entitat les funcions d'agent per la igualtat.
14.2 S'entén per agent per la igualtat aquella persona professional, amb formació i/o experiència especialitzada en matèria de gènere, que dissenya, implementa i avalua polítiques d'igualtat d'oportunitats, i assessora en la posada en funcionament de projectes per a la integració de la perspectiva de gènere en programes, institucions i empreses per a consolidar la participació igualitària en qualsevol àmbit social, polític, econòmic i cultural.
14.3 Als efectes del programa 3, les funcions de l'agent per la igualtat són:
La realització d'accions de difusió i sensibilització de la temàtica de gènere i de la inclusió de la perspectiva de gènere en les empreses o entitats associades, mitjançant diferents accions en relació amb els sis eixos als que s'opti (seminaris, formacions, difusions en butlletins interns, o activitats semblants).
L'objectiu a assolir és generar un efecte multiplicador entre les associacions i les seves entitats associades.
Així mateix, haurà de desenvolupar les funcions de disseny, desenvolupament i avaluació de les accions que l'entitat decideixi impulsar, respecte del seu personal i en consonància amb els sis eixos establerts als articles 5.1 i 5.3 i annex 1 d'aquesta Ordre, mitjançant la realització d'accions d'investigació, formació, assessorament, sensibilització, transversalitat i actuació.
14.4 Caldrà necessàriament que el posicionament jeràrquic de l'agent per la igualtat dins l'entitat li permeti l'accés a la direcció i a les diferents estructures orgàniques de l'empresa, per poder portar a terme les funcions que li corresponen, així com una bona interacció amb les empreses associades.
a) Presentació de l'entitat i accions realitzades, si s'escau, en relació amb la igualtat d'oportunitats i la perspectiva de gènere a l'entitat i respecte les seves associades.
b) Objectius finals que l'entitat pretén assolir amb la incorporació de l'agent per la igualtat, tant de caràcter intern com respecte de les entitats associades.
d) Planificació temporal de les accions temporals que portarà a terme l'agent per la igualtat.
Si no s'ha realitzat la selecció de la nova incorporació, definir els requisits que s'exigiran.
f) Situació de l'agent per la igualtat a l'organigrama, definició de les seves competències i persones internes que coordinaran, i donaran suport a la seva tasca.
g) Recursos materials i tecnològics que es requeriran per incorporar l'agent per la igualtat.
i) Eines de seguiment i d'avaluació de les accions que anirà desenvolupant l'agent per la igualtat en el sí de l'entitat i respecte de les seves associades.
16.1 El pagament del 100% de la subvenció s'efectuarà quan s'hagi realitzat la justificació de la incorporació de la figura de l'agent per la igualtat a l'empresa, en les condicions i requisits que s'estableixen en aquesta Ordre, mitjançant l'aportació del contracte de treball signat amb l'agent quan es de nova incorporació, o el document que especifica les noves condicions contractuals quan la funció d'agent s'adjudiqui a una persona que ja formava part de la plantilla de l'entitat.
16.2 Així mateix, l'empresa haurà de presentar documentació acreditativa del compromís de portar a terme una nova contractació en el supòsit que s'extingís per alguna causa, en els tres anys posteriors, el contracte de l'agent per la igualtat objecte de la subvenció; aquest nou contracte haurà de recollir les mateixes condicions que han donat lloc a la concessió de la subvenció i s'haurà de presentar davant la Direcció General de Relacions Laborals.
16.3 El termini màxim presentar la documentació justificativa a què es fa referència en els apartats anteriors per a les entitats beneficiàries serà d'un mes des de la notificació de la resolució estimatòria de la sol·licitud.
Procediment de tramitació i de concessió dels ajuts
Si la sol·licitud no reuneix els requisits que estableix aquesta Ordre, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius amb indicació que si no ho fa, es considera que desisteix de la seva petició, d'acord amb el que disposa l'article 71 de la Llei 30/1992, de 26 de novembre, modificada per la Llei 4/1999, de 13 de gener.
Tramitació de la concessió de les subvencions
18.1 La concessió de les subvencions destinades a l'establiment de mesures per al foment de la igualtat d'oportunitats entre homes i dones en l'àmbit de les relacions laborals a Catalunya es regirà pel procediment de concurrència competitiva.
18.2 La instrucció dels expedients correspon a la persona titular de la Subdirecció General de Relacions Laborals.
18.3 Per a la valoració de les sol·licituds presentades, es constituirà una Comissió tècnica d'avaluació integrada per la persona titular de la Subdirecció General de Relacions Laborals, l'agent per la igualtat del Departament de Treball i Indústria, i una persona tècnica de la Subdirecció General de Relacions Laborals.
Aquesta Comissió tècnica d'avaluació, tenint en compte els criteris de concessió i la ponderació previstos en aquesta Ordre, elaborarà un informe en el qual es concreti el resultat de l'avaluació efectuada.
18.4 La persona titular de l'òrgan instructor, a la vista de la documentació obrant a l'expedient i de l'informe emès per la Comissió tècnica d'avaluació, elevarà a la persona titular de la Direcció General de Relacions Laborals una proposta de resolució, degudament motivada, amb el tràmit d'audiència previ, del qual es podrà prescindir quan no figuri en el procediment ni es tinguin en consideració altres fets ni altres al·legacions i proves que les presentades per l'entitat sol·licitant.
18.5 la resolució serà dictada per la persona titular de la Direcció General de Relacions Laborals i notificada a la persona sol·licitant en el termini màxim de sis mesos, comptadors des de la data de finalització del termini de presentació de sol·licituds.
La notificació es cursarà per qualsevol mitjà que permeti tenir constància de la seva recepció.
Si en el termini esmentat no s'ha dictat i notificat resolució expressa, cal entendre desestimada la sol·licitud, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació.
18.7 Contra la resolució de la persona titular de la Direcció General de Relacions Laborals, que no exhaureix la via administrativa, es podrà interposar recurs d'alçada davant del conseller o consellera del Departament de Treball i Indústria en el termini d'un mes comptador des de l'endemà de la recepció de la notificació d'aquesta resolució.
La concessió de les subvencions es farà, respectant els imports màxims establerts en aquesta Ordre, d'acord amb els criteris de valoració següents, i segons la ponderació que s'estableix per a cadascun:
a) Adequació del projecte als objectius i especificacions tècniques del Programa respecte del qual es demana la subvenció (30 punts).
b) Coherència i proporcionalitat dels objectius i planificació del projecte presentat per l'empresa envers la seva pròpia situació (26 punts).
c) Competència de la persona o entitat que elaborarà el Pla, o que realitzarà les tasques d'agent per la igualtat, segons el programa triat.
Si la persona o entitat no estan identificades, es valoraran les gestions i criteris de recerca utilitzats fins al moment (20 punts).
d) Adequació dels recursos materials i del personal de suport posats a disposició del projecte (14 punts).
e) Eines de seguiment i d'avaluació previstes (10 punts).
Les sol·licituds que no arribin a la meitat de la valoració de cada criteri de valoració seran desestimades automàticament.
Per tant, la puntuació mínima per poder optar a qualsevol dels tres programes és de 50 punts.
L'import de la subvenció concedida en cap cas no pot ésser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, o amb altres ingressos per qualsevol concepte, superi el cost de l'activitat a desenvolupar per l'entitat beneficiària.
21.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), quan les subvencions concedides, considerades individualment, siguin d'un import igual o superior a 3.000 euros, es donarà publicitat de les subvencions atorgades mitjançant la seva publicació en el Diari Oficial de la Generalitat de Catalunya i en el tauler d'anuncis de la Direcció General de Relacions Laborals (carrer Sepúlveda, 148-150, de Barcelona), tot indicant la convocatòria, el programa, la persona o entitat beneficiària, la quantitat concedida, les finalitats de la subvenció i el crèdit pressupostari al qual s'ha imputa.
21.2 En el cas que la quantia de les subvencions concedides sigui inferior a 3.000 euros, la publicitat es farà mitjançant l'exposició de les subvencions atorgades en el tauler d'anuncis esmentat en l'apartat anterior.
21.3 Sens perjudici del que han establert els apartats anteriors, es donarà publicitat dels atorgaments de les subvencions mitjançant la seva exposició a la pàgina web del Departament de Treball i Indústria [URL].
Obligacions de les empreses beneficiàries de les subvencions
22.1 Les empreses beneficiàries de les subvencions estan obligades a:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, complint els requisits i les condicions que determinen la concessió de la subvenció, i acreditant aquesta execució davant del Departament de Treball i Indústria.
En el supòsit que s'alteressin les condicions per les quals fou atorgada la subvenció, s'haurà de comunicar al Departament tan aviat com es conegui, i en tot cas, abans de la justificació de l'aplicació.
b) Comunicar al Departament de Treball i Indústria l'obtenció de subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals.
c) Proposar al Departament de Treball i Indústria qualsevol canvi que, dins de la mateixa finalitat, es pugui produir en la destinació de la subvenció, que, si s'escau, ha d'ésser expressament autoritzat per la Direcció General de Relacions Laborals.
d) Facilitar tota la informació que li requereixi el Departament de Treball i Indústria, la Intervenció General de la Generalitat, la Sindicatura de Comptes o altres òrgans competents, així com sotmetre's a les actuacions de comprovació i de control de l'activitat econòmica i financera per part d'aquests.
e) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a qui és beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, en tant que puguin ésser objecte de les actuacions de comprovació i control.
g) Procedir al reintegrament dels fons percebuts en els supòsits contemplats en l'article 25 d'aquesta Ordre.
22.2 Per al pagament de les subvencions atorgades, l'entitat beneficiària ha de trobar-se al corrent del pagament de les obligacions tributàries i de la Seguretat Social.
En el cas de les obligacions tributàries davant la Generalitat de Catalunya, serà d'aplicació el que disposa l'article 98.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
23.1 Les empreses i entitats beneficiàries de les subvencions han de presentar els justificants de les despeses corresponents a la subvenció atorgada d'acord amb el que disposen els articles 10, 13 i 16 de l'Ordre.
23.2 La justificació de la despesa es realitzarà coherentment amb el pressupost presentat, mitjançant l'aportació per duplicat de les factures o documents originals o bé mitjançant fotocòpies autenticades.
El Departament de Treball i Indústria pot revisar les subvencions ja concedides i modificar-ne la resolució de concessió en el cas d'alteració de les condicions o de l'obtenció concurrent d'altres ajuts.
Causes i procediment de revocació
25.1 Són causes de revocació, per les quals es procedirà a revocar totalment o parcialment la subvenció i, si escau, a reintegrar les quantitats percebudes indegudament, amb l'interès legal que correspongui, les següents:
a) L'incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
b) L'obtenció de la subvenció sense reunir les condicions requerides, havent falsejat les condicions requerides o havent ocultat aquelles que ho haurien impedit.
c) L'incompliment de la finalitat, l'objectiu, l'activitat, el projecte per al qual la subvenció ha estat concedida, totalment o parcialment, perquè s'han destinat les quantitats percebudes a finalitats diferents, o la no adopció del comportament que fonamenta la concessió de la subvenció.
d) L'excés obtingut sobre el cost de l'activitat duta a terme quan l'import de les subvencions sigui d'una quantia que aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que desenvolupa el beneficiari.
e) L'incompliment de l'obligació d'adoptar les mesures de difusió contingudes a l'apartat 4 de l'article 18 de la Llei 38/2003, de 17 de novembre, general de subvencions.
f) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan d'això se'n derivi la impossibilitat de verificar la destinació donada als fons percebuts, l'incompliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) Incompliment de les obligacions imposades per l'Administració a les empreses beneficiàries, així com dels compromisos assumits per aquestes amb motiu de la concessió de la subvenció, sempre que afectin o es refereixin a la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció.
h) Incompliment de les obligacions imposades per l'Administració a les entitats beneficiàries, així com dels compromisos assumits per aquestes entitats, amb motiu de la concessió de la subvenció, diferents dels anteriors, quan d'això se'n derivi la impossibilitat de verificar la destinació donada als fons percebuts, l'incompliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.
25.2 Sens perjudici del que disposen els articles 98 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificat per la Llei 12/2004, de 27 de desembre, si, com a conseqüència de qualsevol de les actuacions de comprovació i control, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació.
La resolució d'inici d'expedient esmentada es notificarà a l'entitat interessada per tal que, en el termini de deu dies, formuli les al·legacions que consideri necessàries o proposi els mitjans de prova que estimi oportuns.
Posteriorment, i immediatament abans que es redacti la proposta de resolució, s'atorgarà a l'interessat el tràmit d'audiència corresponent amb la finalitat que, en el termini de deu dies, al·legui i presenti els documents i les justificacions que consideri oportuns.
Es podrà prescindir d'aquest tràmit d'audiència quan no figurin en el procediment ni es tinguin en compte en la resolució altres fets, al·legacions i proves que els adduïts per la persona interessada.
Vistes les actuacions realitzades, la persona titular de la Subdirecció General de Relacions Laborals emetrà una proposta de resolució que elevarà, juntament amb la resta de l'expedient, a la persona titular de la Direcció General de Relacions Laborals, la qual emetrà la resolució corresponent, que es notificarà a l'entitat interessada mitjançant correu certificat o per qualsevol mitjà que permeti tenir constància que l'ha rebuda.
25.3 D'acord amb l'article 104 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en la redacció que en fa la Llei 12/2004, de 27 de desembre, de mesures financeres, contra la resolució dictada per la persona titular de la Direcció General de Relacions Laborals, que exhaureix la via administrativa, es podrà interposar recurs potestatiu de reposició davant el mateix òrgan que ha dictat l'acte en el termini d'un mes a comptar a partir de l'endemà de la notificació de l'esmentada resolució, o bé recurs contenciós administratiu davant l'òrgan jurisdiccional corresponent en el termini de dos mesos a comptar a partir de l'endemà de la seva notificació.
Les causes de nul·litat i anul·labilitat són les establertes a l'article 36 de la Llei 38/2003, de 17 de novembre, general de subvencions (BOE núm. 276, de 18.11.2003), i es procedirà conforme estableix aquest article.
A aquestes subvencions els serà aplicable el règim d'infraccions i sancions establert pels capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com allò que estableixen als articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.
El Departament de Treball i Indústria durà a terme un estudi d'impacte sobre els resultats derivats de les subvencions establertes en aquesta Ordre, d'acord amb els objectius previstos.
Els ajuts previstos en aquesta Ordre són ajuts de mínimis i, per tant, estan sotmesos al règim inclòs en el Reglament CE 69/2001 de la Comissió, de 12 de gener, relatiu a l'aplicació dels articles 87 i 88 del Tractat CE de mínimis (DOCE 10/30, de 13.1.2001).
L'ajut total de mínimis concedit no pot excedir de 100.000 euros en un període de tres anys.
Aquest límit s'aplicarà independentment de la forma de l'ajut o de l'objectiu perseguit.
En tot el que no estigui previst en les bases reguladores aprovades per aquesta Ordre, s'aplicarà la Llei 38/2003, de 17 de novembre, general de subvencions, en tot el que tingui la consideració de bàsic, com també el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 12/2004, de 27 de desembre, de mesures financeres (DOGC núm. 4292, de 31.12.2004), en tot el que no s'oposi a l'esmentada Llei i normativa de desenvolupament.
Es deroga l'Ordre TRI/423/2005, de 28 d'octubre, publicada al DOGC núm. 4504, de 7.11.2005.